– Мы хочам, каб беларусы паверылі ў сябе. У беларусаў выдатная гісторыя і культура, цудоўная мова! Мы хочам падкрэсліць гэтую беларускую ўнікальнасць і самабытнасць. Таму, напрыклад, ідзём у кірунку таго, каб літургічнае адзенне аздабляць беларускім арнаментам. Агульнавядома, што раней слуцкімі паясамі ўпрыгожваліся арнаты, каб такім чынам захаваць паясы ад знішчэння. Мы таксама хочам распрацаваць сучасныя арнаты, дзе б быў вышыты элемент слуцкага пояса, – кажа айцец Арыюш.